Seri Balas

Seri Balas merupakan album duet penyanyi Siti Nurhaliza dan Noraniza Idris, album ini dilancarkan pada hari yang sama hari ulang tahun Siti Nurhaliza yang ke-20.  Album ini diterbitkan pada 11 Januari 1999 menerusi syarikat rakaman Suria Records. Siti dan Noraniza bekerjasama untuk merakamkan album ini setelah mereka masing-masing mengangkat muzik irama tradisional di mata masyarakat menerusi kejayaan album solo mereka yang berkonsepkan pop tradisional iaitu album  Ala Dondang
dan  Cindai (1997). Suhaimi Mohd Zain atau lebih dikenali sebagai Pak Ngah selaku penerbit untuk album Seri Balas ini.

Latar belakang 
Selepas diberi penghargaan untuk menyanyikan secara live di Sukan Komanwel pada tahun 1998, Siti dan Noraniza disatukan untuk bergandingan dalam satu album duet istimewa berkonsepkan pop tradisional yang berjudul Seri Balas. Setelah berjaya mengangkat muzik pop tradisional di mata masyarakat, menerusi album duet ini, Siti dan Noraniza telah berjaya mengumpul lebih ramai peminat lagu tradisional daripada semua lapisan masyarakat sehingga mencetuskan fenomena. Kolaborasi mereka berdua memberi impak yang sangat besar dalam industri muzik ketika itu bukan sahaja di Malaysia tapi di negara jiran seperti Singapura dan Indonesia. Tuah menyebelahi Siti dan Noraniza apabila lagu Hati Kama berjaya memasuki pencalonan akhir bagi kategori Lagu Terbaik dan album Seri Balas pula memenangi Album Pop Etnik Terbaik dan Album Terbaik di Anugerah Industri Muzik 2000. Selain itu, persembahan hebat Siti & Noraniza menerusi Hati Kama juga berjaya merangkul Juara kategori Etnik Kreatif di Anugerah Juara Lagu 1999.

Ulasan kritis
Penerimaan terhadap album ini amat bercampur. Marina Abdul Ghani dari The Malay Mail dan Kami dari Berita Harian bersetuju bahawa vokal Siti lebih sesuai dengan lagu pop.  Zainal Alam Kadir dari New Straits Times memberikan empat daripada lima bintang untuk album ini. Beliau mengulas, "Walaupun tekstur suara Noraniza tidak lancar seperti Siti, beliau membuktikan lebih banyak pemahaman tentang genre ini berbanding petak yang lebih muda."  Kami bagaimanapun menyatakan bahawa vokal Siti yang kebiasaannya nyaring dan tinggi agak tenggelam, kemungkinan untuk 'menghormati' vokal Noraniza Idris." Album ini merupakan kejayaan komersial dan berjaya dijual sebanyak 120,000 unit dan menduduki carta album tempatan RIM.

Senarai runut

Kedudukan carta

Album

Single

Anugerah

Anugerah Juara Lagu

Anugerah Industri Muzik

Lihat juga 
 Cindai
 Sahmura
 Sanggar Mustika
 Lentera Timur

Rujukan

Pautan luar
 Ulasan album ini
 Seri Balas di iTunes Malaysia
 Seri Balas di SitiSentral
 Seri Balas di Deezer
 Seri Balas di Discogs

Album 1999
Album Siti Nurhaliza
Album Malaysia tahun 1999
Album Noraniza Idris
Album duet Malaysia